Βρυξέλλες, 15.03.2005

COM(2005) 96 τελικό

2003/0134 COD

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου περί της πρότασης

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΙΣ ΑΘΕΜΙΤΕΣ ΕΜΠΟΡΙΚΕΣ ΠΡΑΚΤΙΚΕΣ ΤΩΝ ΕΠΙΧΕΙΡΗΣΕΩΝ ΠΡΟΣ ΤΟΥΣ ΚΑΤΑΝΑΛΩΤΕΣ ΣΤΗΝ ΕΣΩΤΕΡΙΚΗ ΑΓΟΡΑ ΚΑΙ ΓΙΑ ΤΗΝ ΤΡΟΠΟΠΟΙΗΣΗ ΤΗΣ ΟΔΗΓΙΑΣ 84/450/ΕΟΚ ΤΟΥ ΣΥΜΒΟΥΛΙΟΥ, ΤΩΝ ΟΔΗΓΙΩΝ 97/7/ΕΚ, 98/27/EK ΚΑΙ 2002/65/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΚΑΙ ΤΟΥ ΚΑΝΟΝΙΣΜΟΥ (ΕΚ) ΑΡΙΘ. 2006/2004 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ («ΟΔΗΓΙΑ ΓΙΑ ΤΙΣ ΑΘΕΜΙΤΕΣ ΕΜΠΟΡΙΚΕΣ ΠΡΑΚΤΙΚΕΣ»)

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ

2003/0134 COD

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου περί της πρότασης

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/EK και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές»)

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή εκθέτει παρακάτω τη γνώμη της σχετικά με τις τροπολογίες που πρότεινε το Κοινοβούλιο.

2. Ιστορικο

Ημερομηνία υποβολής της πρότασης στο ΕΚ και στο Συμβούλιο (έγγραφο COM(2003) 356 τελικό – 2003/0134 COD): | 20 Ιουνίου 2003. |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 29 Ιανουαρίου 2004. |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 20 Απριλίου 2004. |

Ημερομηνία έκδοσης της κοινής θέσης: Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση: | 15 Νοεμβρίου 2004 (ειδική πλειοψηφία). 24 Φεβρουαρίου 2005 |

3. Αντικειμενο της προτασης

Η εν λόγω πρόταση επιδιώκει να μειώσει τα εμπόδια στη λειτουργία της εσωτερικής αγοράς όσον αφορά τα αγαθά λιανικής και τις υπηρεσίες· τα εμπόδια αυτά οφείλονται στις αποσπασματικές εθνικές κανονιστικές διατάξεις και στις επακόλουθες δαπάνες και την αβεβαιότητα για τις επιχειρήσεις, καθώς και στα διαφορετικά πρότυπα προστασίας των καταναλωτών, τα οποία κλονίζουν την εμπιστοσύνη των καταναλωτών.

Για να επιτύχει τον σκοπό αυτό, η πρόταση καθιερώνει ένα πλαίσιο, κοινό σε όλα τα κράτη μέλη της ΕΕ, για την κανονιστική ρύθμιση των αθέμιτων πρακτικών που ασκούν οι επιχειρήσεις στους καταναλωτές (και ιδίως τη διαφήμιση και το μάρκετινγκ), οι οποίες πλήττουν τα οικονομικά συμφέροντα των καταναλωτών. Το κεντρικό στοιχείο του πλαισίου συνίσταται στη γενική απαγόρευση των αθέμιτων εμπορικών πρακτικών, βάσει κοινών κριτηρίων για τον καθορισμό του αθέμιτου χαρακτήρα μιας εμπορικής πρακτικής. Για περαιτέρω ασφάλεια δικαίου, εκτός από το γενικό αυτό πλαίσιο καθορίζονται εκτενέστερα δύο βασικά είδη αθέμιτων πρακτικών, οι παραπλανητικές και οι επιθετικές πρακτικές, καθώς και ένας μαύρος πίνακας πρακτικών οι οποίες πάντα θα είναι αθέμιτες και συνεπώς απαγορεύονται σε όλα τα κράτη μέλη.

4. Γνωμη της ευρωπαϊκης επιτροπης επι των τροπολογιων του ευρωπαϊκου κοινοβουλιου

4.1. Τροπολογίες που έγιναν δεκτές από την Επιτροπή

Η Επιτροπή μπορεί να αποδεχθεί πλήρως το σύνολο των 19 τροπολογιών του Ευρωπαϊκού Κοινοβουλίου. Οι τροπολογίες αυτές είναι το αποτέλεσμα συμφωνίας συμβιβασμού που επιτεύχθηκε ανάμεσα στο Ευρωπαϊκό Κοινοβούλιο, το Συμβούλιο και την Επιτροπή κατά τη δεύτερη ανάγνωση. Οι τροπολογίες είναι σύμφωνες με τους στόχους της Επιτροπής για την πρόταση και διατηρούν την ισορροπία συμφερόντων που επιτεύχθηκε στην κοινή πρόταση.

5. Συμπέρασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως καθορίζεται ανωτέρω.